இலாரென்சியம்
{{தகவற்சட்டம் இலாரென்சியம்}}
 '''இலாரென்சியம்''' (''Lawrencium'', '''உலொரென்சியம்''') என்பது ஒரு [[செயற்கைத் தனிமம்|செயற்கைத்]] [[தனிமம்]] ஆகும். இதன் [[வேதிக் குறியீடு|குறியீடு]] '''Lr''' (முன்னர் Lw), [[அணு எண்]] 103. பல செயற்கைக் [[கதிரியக்கம்|கதிரியக்க]]த் தனிமங்களைக் கண்டுபிடிக்க உதவிய [[சுழற்சியலைவி]]யைக் கண்டுபிடித்த [[எர்னஸ்ட் லாரன்சு]] என்பவரின் நினைவாக இத்தனிமத்திற்கு 'இலாரென்சியம்' எனப் பெயரிடப்பட்டது. கதிரியக்க [[உலோகம்|உலோகமான]] இலாரென்சியம் [[யுரேனியப் பின் தனிமங்கள்|யுரேனியப் பின் தனிமங்களில்]] பதினோராவதும், [[ஆக்டினைடு]] தொடரின் கடைசித் தனிமமும் ஆகும். 100 இற்கும் மேலான [[அணுவெண்]]களைக் கொண்ட அனைத்துத் தனிமங்களைப் போன்றே, இலாரென்சியமும் [[துகள் முடுக்கி]]களில் இலேசான தனிமங்களை மின்னூட்டத் துகள்களுடன் மோத வைப்பதன் மூலம் பெறப்படுகின்றது. இதுவரையில் இலாரென்சியத்தின் பதின்மூன்று [[ஓரிடத்தான்]]கள் அறியப்பட்டுள்ளன; இவற்றில் மிகவும் நிலையான ஓரிடத்தான் &lt;sup&gt;266&lt;/sup&gt;Lr ஆகும், இதன் [[அரைவாழ்வுக் காலம்]] 11&amp;nbsp;மணித்தியாலங்கள் ஆகும். ஆனாலும், குறைந்த காலம் வாழக்கூடிய &lt;sup&gt;260&lt;/sup&gt;Lr (அரைவாழ்வு 2.7&amp;nbsp;நிமிடங்கள்) பெருமளவில் உற்பத்தி செய்யக்கூடியதனால், இது வேதியியலில் பரந்த அளவில் பயன்படுத்தப்படுகிறது.
 
 இலாரென்சியம் [[தனிம அட்டவணை]]யில் [[இலூட்டீசியம்|இலூட்டீசியத்தின்]] பாரமான அமைப்புக்கு ஏற்ப செயல்படுவது வேதியியல் பரிசோதனைகள் மூலம் உறுதிப்படுத்தப்பட்டுள்ளது. அத்துடன் இது [[இணைதிறன்|மூவிணைதிறன்]] கொண்ட தனிமம் ஆகும். இதனால், இது [[தாண்டல் உலோகம்|தாண்டல் உலோகங்களின்]] 7-வது அட்டவணையின் முதலாவதாக வகைப்படுத்தப்பட்டுள்ளது. இருப்பினும், இதன் [[எதிர்மின்னி அமைப்பு]] தனிம அட்டவணையில் அதன்  நிலைக்கு முரண்பாடாக உள்ளது, அதனை ஒத்த இலூட்டீசியத்தின் [[எலக்ட்ரான் சுற்றுவட்டப்பாதை|s&lt;sup&gt;2&lt;/sup&gt;d]] உள்ளமைவுக்குப் பதிலாக s&lt;sup&gt;2&lt;/sup&gt;p உள்ளமைவைக் கொண்டுள்ளது. இதன் பொருள் இலாரன்சியம் தனிம அட்டவணையில் அதன் நிலைக்கு எதிர்பார்த்ததை விட அதிக நிலையற்ற தன்மையைக் கொண்டுள்ளதாகக் கருதலாம், அத்துடன் [[ஈயம்|ஈயத்துடன்]] ஒப்பிடக்கூடிய நிலையற்ற தன்மையைக் கொண்டிருக்கலாம்.
 
 1950கள், 1960கள், 1970களில், [[சோவியத் ஒன்றியம்]], [[அமெரிக்க ஐக்கிய நாடுகள்|அமெரிக்க]] ஆய்வுகூடங்களில் இலாரென்சியம் பெருமளவில் தொகுக்கப்பட்டதாக அறிவிக்கப்பட்டது. இதனால், கண்டுபிடிப்பிற்கான முன்னுரிமை மற்றும் தனிமத்திற்குப் பெயரிடுவது சோவியத் மற்றும் அமெரிக்க அறிவியலாளர்களிடையே சர்ச்சைக்குள்ளானது, அதே நேரத்தில் [[பன்னாட்டு தனி மற்றும் பயன்பாட்டு வேதியியல் ஒன்றியம்]] (IUPAC) அமெரிக்கா பரிந்துரைத்த இலாரன்சியத்தை அதிகாரப்பூர்வ பெயராக அறிவித்து, அமெரிக்க அணிக்கு அதன் கண்டுபிடிப்புக்கான உரிமையை வழங்கியது. இது 1997 இல் மறுமதிப்பீடு செய்யப்பட்டு, இரு அணிகளும் கண்டுபிடிப்பைப் பகிர்ந்து கொண்டன, ஆனாலும், பெயர் மாற்றப்படவில்லை.
 
 == மேற்கோள்கள் ==
 {{Reflist|colwidth=30em}}
 
 == மேலும் படிக்க ==
 *{{cite book|doi=10.1007/978-94-007-0211-0_13|title=The Chemistry of the Actinide and Transactinide Elements|year=2011|isbn=978-94-007-0210-3|publisher=Springer |place=Netherlands|author=Silva, Robert J.|editor= Morss, Lester R.; Edelstein, Norman M. and Fuger, Jean |chapter=Chapter 13. Fermium, Mendelevium, Nobelium, and Lawrencium|ref=Silva}}
 
 == வெளியிணைப்புகள் ==
 *[http://www.nndc.bnl.gov/chart/ Chart of Nuclides] {{Webarchive|url=https://web.archive.org/web/20181010070007/http://www.nndc.bnl.gov/chart/ |date=2018-10-10 }}. nndc.bnl.gov
 * [http://periodic.lanl.gov/103.shtml Los Alamos National Laboratory's Chemistry Division: Periodic Table – Lawrencium]
 * [http://www.periodicvideos.com/videos/103.htm Lawrencium] at ''[[The Periodic Table of Videos]]'' (University of Nottingham)
 
 
 {{தனிம வரிசை அட்டவணை}}
 {{Authority control}}
 [[பகுப்பு:தனிமங்கள்]]
 [[பகுப்பு:தாண்டல் உலோகங்கள்]]
 [[பகுப்பு:ஆக்டினைடுகள்]]